เรื่องร้องเรียน (สอบถาม,ป้าย,สะพาน,ร้องเรียน) วันที่ 2023-09-14 04:12:29 — แขวงวัดสามพระยา เขตพระนคร จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660036671
ขอให้ตรวจสอบรถจักรยานยนต์รับจ้างสาธารณะให้บริการโดยไม่ได้รับอนุญาตถูกต้องตามกฎหมาย (วินเถื่อน) บริเวณ สถานีรถไฟฟ้า MRT สนามชัย แขวงวังบูรพาภิรมย์ เขตพระนคร กรุงเทพมหานคร จุดสังเกต ฝั่งตลาดส่งเสริมเกษตรกรณ์ บริเวณตรงแยกติดสะพานหัวมุมตรงสะพาน เนื่องจากผู้ร้องแจ้งว่าวันที่ 11 กันยายน 2566 ช่วงเวลาประมาณ 17.08 น. ผู้ร้องขึ้นรถจักรยานยนต์รับจ้างสาธารณะ ยี่ห้อฮอนด้าเวฟไอ สีดำแดง หมายเลขทะเบียน.....กรุงเทพมหานคร ป้ายทะเบียนสีเหลือง (ไม่ทราบชื่อ-นามสกุลและรูปพรรณสัณฐาน) สวมใส่เสื้อวิน (ไม่ระบุสี) ด้านหลังเสื้อมีเลข 1 และตัวเลขอีกหนึ่งตัวซึ่งเลือนราง (ไม่สามารถระบุได้) ด้านหลังเสื้อระบุว่า "วินสวนหย่อมพระแม่ธรณี เขตพระนคร" จุดเริ่มต้นผู้ร้องขึ้นรถจากหน้ากระทรวงกลาโหม ปลายทาง MRT สนามชัย บริเวณฝั่งตลาดส่งเสริมการเกษตร บุคคลดังกล่าวมีพฤติกรรมดังนี้ 1.เรียกรับผู้โดยสารเกินที่กฎหมายกำหนด คือ เรียกรับผู้โดยสารสองคนขึ้นพร้อมกัน 2.บุคคลดังกล่าวคิดค่าโดยสารเกินราคา ผู้ร้องขึ้นรถจากด้านหน้ากระทรวงกลาโหมปลายทางสถานีรถไฟฟ้า MRT สนามชัย เรียกเก็บเงินผู้ร้องเป็นจำนวนคนละ 40 บาท (สี่สิบบาทถ้วน) 3.ผู้ขับขี่ไม่มีเอกสารแสดงยืนยันตัวตนว่าเป็นบุคคลผู้ได้รับอนุญาตจากทางหน่วยงาน เช่น รายละเอียดต่างๆ ข้อมูลที่ต้องปรากฏด้านหลังเสื้อวินรถจักรยานยนต์รับจ้างสาธารณะ 4.หมายเลขที่เสื้อวินเลือนรางมองไม่ชัดเจน 5.บุคคลดังกล่าวมีมารยาทและพฤติกรรมที่ไม่เหมาะสมแสดงกิริยาที่ไม่สุภาพแก่ผู้ร้อง เมื่อถึงปลายทางผู้ร้องได้สอบถามราคา บุคคลดังกล่าวเรียกเก็บเงินผู้ร้องเป็นจำนวนคนละ 40 บาท (สี่สิบบาทถ้วน) ผู้ร้องได้สอบถามว่าสาเหตุใดจึงเรียกเก็บราคาดังกล่าว จากนั้นบุคคลดังกล่าวแสดงท่าทีไม่พึงพอใจผู้ร้องโดยทำการโวยวายและข่มขู่ผู้ร้องด้วยการบันทึกภาพถ่ายและบันทึกวิดีโอ และข่มขู่ว่าจะส่งให้นักข่าวกรณีที่ผู้ร้องไม่ชำระเงิน ผู้ร้องทำการจ่ายเงินด้วยแบงค์พัน ทางบุคคลดังกล่าวไม่มีเงินทอน ผู้ร้องจึงขอหมายเลขบัญชีเพื่อจะทำการโอนจ่ายให้แทน แต่บุคคลดังกล่าวปฏิเสธ จากนั้นผู้ร้องให้คนขับรอเพราะตนต้องทำการแลกเงิน เมื่อผู้ร้องกลับมาจุดเดิมปรากฏว่าบุคคลดังกล่าวขับรถหนีไปโดยไม่รับค่าโดยสาร ผู้ร้องได้เรียกรถจักรยานยนต์รับจ้างสาธารณะบริเวณดังกล่าวเพื่อให้ไปส่งที่วินสวนหย่อมพระแม่ธรณี ปรากฏว่าเมื่อเดินทางไปถึงไม่พบวินดังกล่าว และพื้นที่ดังกล่าวไม่สามารถที่จะตั้งวินได้ จากกรณีดังกล่าวผู้ร้องจึงประสงค์ให้ทางหน่วยงานตรวจสอบ เพื่อดำเนินการตามกฎหมายต่อไป (ระบุข้อมูลตามผู้ร้องแจ้ง) (ผู้ร้องยินดีเปิดเผยชื่อ นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata